kardosdrur/scandi-wiki huggingface dataset:
Kaechon Koncentrationslejr

Kaechon Koncentrationslejr (Hangeul: , også Kae'chŏn eller Gaecheon) er et fængsel i Nordkorea med mange politiske indsatte. Det officielle navn er Kyo-hwa-so (Genopdragelseslejr) Nr. 1. Ikke at forveksle med Kaechon Interneringslejr (Kwan-li-so Nr. 14), som ligger 20 kilometer længere mod sydøst.

Koncentrationslejren i Kaechon er et stort fængselskompleks på omkring 300 meter i længden og 300 meter i bredden, omgivet af en 4 meter høj mur med pigtråd på toppen. Fangerne, omkring 4.000 mænd og 2.000 kvinder (i 1992), og er politiske fanger blandet med sædvanlig kriminelle. Teoretisk bør fangerne frigives efter genopdragelse gennem arbejde og aftjening af deres straf. Men da fængselsstraffe er meget lange, og betingelserne er ekstremt barske, overlever mange ikke deres fængselsstraffe. Ji Hae-nam anslår, at der under hendes dom på to år døde omkring 20 procent af fangerne.

Hovedformålet med Kaechon-lejren er at straffe folk for at bryde reglerne, mens politiske forbrydelser (f.eks kritik af regeringen) betragtes som alvorlige forbrydelser. Fangerne bliver også brugt som slavearbejdere, der skal opfylde høje produktionskvoter under meget vanskelige betingelser. Til dette formål er der en skofabrik, en læder- og gummifabrik, en tekstilfabrik og andre fabrikker i lejren.

Fanger (vidner) 
 Lee Soon-ok (1987–92 i Kaechon) blev fængslet for påstået underslæb af statsejendom, da hun nægtede at lægge materiale til side for hendes overordnede. Hun blev idømt 13 år i en fangelejr, men løsladt tidligere under en overraskende amnesti.
 Ji Hae-nam (1993–95 i Kaechon) blev fængslet for forstyrrelse af den socialistiske orden, da hun sang en sydkoreansk popsang og blev angivet af en nabo. Hun blev idømt 3 år i en fangelejr, men løsladt efter 2 år og 2 måneder.

Kildehenvisninger 

Koncentrationslejre i Nordkorea
Sara Abbazova

Sara Abbazova er en tidligere styrkeløfter fra Aserbajdsjan som konkurrerede indenfor handicapidræt. Under VM i styrkeløft i 2001 i Ungarn blev hun testet positiv for doping.
Efter at være blevet testet positiv for nandrolon under OL 2004 i Sydney blev Abbazova udelukket for livstid.

Kilder 

Styrkeløftere
Dopingsager i styrkeløft
Sportsfolk fra Aserbajdsjan
Handicapsportsfolk
Kvinder fra Aserbajdsjan
Brandbæger (Jacobaea)

Brandbæger (Jacobaea) er en slægt med ca. 40 arter, der nu er udskilt af slægten Brandbæger (Senecio). Arterne er udbredt i Makaronesien, Nordafrika, Mellemøsten, Centralasien, Himalaya, Østasien og Europa. 

 Eng-Brandbæger (Jacobaea vulgaris)

Noter 

Kurvblomst-familien
Ventspils Slot

Ventspils Slot () er et slot i Ventspils i Letland. Det er et af de ældste og mest velbevarede liviske ordensslotte, idet den har bevaret sit oprindelige layout siden det 13. århundrede. Gennem sin 700-årige historie, har det været brugt som fæstningsværk, residens, garnison, skole, militærbase og fængsel. I 1995 blev slottets restaureret til sit 19. århundredes udseende, og blev omdannet til et museum.

Historie 
Ventspils Slot blev bygget i anden halvdel af det 13. århundrede, og kontrolleredes af Den Liviske Orden indtil midten af det 16. århundrede. Som en del af Hertugdømmet Kurland og Semgallen blev slottet hjemsted for byens herre, men i løbet af de polsk-svenske krige blev det ødelagt.

Efter genopbygningen i 1650, blev kapellet en lutheransk kirke (1706–1835) og senere en russisk-ortodokse kirke (1845–1901), mens resten af slottet stort set stod ubrugt hen. I 1832 blev tredjesalen omdannet til et fængsel, der lukkede i 1959. Efter 2. verdenskrig blev slottet brugt til forskellige administrative formål, og benyttet af Den Røde Hærs grænsepatruljer indtil 1980'erne.

I 1997 blev slottet restaureret, og i 2001 åbnede den permanente udstilling fra Ventspils Museum i tårnet. I dag er slottet også vært for koncerter og kunstudstillinger.

Arkitektur 
Den oprindelige liviske ordensborg blev bygget som en fæstning, med et tårn, defensive vægge, og en stor indre gård med garnisoner og magasiner. I første omgang havde tårnet to etager med en lagerrum for våben på loftet, men tredje-, fjerde- og femtesalen blev tilføjet med tiden. Slottet blev ødelagt i de polsk-svenske krige, og kun det fritstående tårn overlevede.

Slottet blev genopbygget i 1650'erne, som den ser ud i dag, en klosterlignende bygning, med fire tilstødende fløje omkring en rektangulær indre gård. I 1798 fik tårnets taget et spir i barokstil, og senere blev en udsigtspost tilføjet. Interiøret ændredes noget i det 19. århundrede, hvor mange større indvendige rum blev gjort til mindre afdelinger for fængselsbrug. I 1997 blev slottet restaureret. I dag er førstesalen og tårnet forblevet meget som de var, mens tredjesalen er blevet ændret mest. Besøgende kan bestige tårnet til femtesalen for en panoramisk udsigt over byen.

Eksterne henvisninger 
 Ventspils Slot hos pilis.lv  
 Ventspils Slot hos baltic-castles.org  

Ventspils
Slotte i Letland
Borge i Letland
Engbrandbæger

 
Engbrandbæger (Jacobaea vulgaris), ofte skrevet eng-brandbæger, er en 40-100 cm høj, urteagtig plante med en opret vækst. Planten er stærkt giftig ved indtagelse. På nogle braklagte marker vokser den i store mængder, og kan især volde problemer, hvis man ensilerer markens vegetation til foder for kreaturer.

Beskrivelse 
Engbrandbæger er en to- eller flerårig, urteagtig plante med en stift opret vækst. Stænglen er furet og svagt håret. Bladene er spredtstillede og adskilles i de ovale grundblade og de omvendt ægformede, fjersnitdelte stængelblade. Oversiden er lyst græsgrøn, mens undersiden er grålig. Blomstringen foregår i juli-september, hvor man finder blomsterne i endestillede halvskærme. De enkelte blomsterhoveder er kurve, som består af udstående, gule randkroner og tæt pakkede, rørformede, gule skivekroner. Frugterne er nødder med en håragtig fnok.

Rodsystemet består af kødfulde, vandret krybende jordstængler og trævlede rødder.

Højde x bredde og årlig tilvækst: 1,00 x 0,50 m (100 x 50 cm/år).

Hjemsted 

Engbrandbæger er udbredt i Nordafrika, Mellemøsten, Kaukasus, Centralasien, Sibirien og i Europa, herunder i Danmark, hvor den er almindelig ved veje, på jernbaneskråninger, agerjord, skrænter og høje enge. Den er dog mindre udbredt i Sydvestjylland. Arten er naturaliseret i Argentina, New Zealand, Australien, Canada og USA. Overalt foretrækker den lysåbne voksesteder med en let fugtig jord, der er nogenlunde rig på næringsstoffer og kalk.

Langs Ozerejkafloden i nærheden af Sortehavet i Rusland findes lyse skove med arter af ene som dominerende planter. Stedet ligger i Utrish området, dvs. på Abrauhalvøen mellem Novorossijsk og Anapa på den russiske sortehavskyst. Her vokser arten sammen med bl.a. korsknap, Artemisia caucasica (en art af bynke), Astragalus fragrans (en art af astragel), Centaurea sterilis (en art af knopurt), Crambe steveniana (en art af strandkål), Dianthus pallens (en art af nellike), Galanthus plicatus (en art af vintergæk), Genista albida (en art af visse), græsk kejserlys, Helianthemum canum (en art af soløje), knoldet løvehale, kransskærmaks, mispel, rød hestehov, skovskræppe, sværdalant og Trigonella cretacea (en art af bukkehorn)

Frygtet plante 
Arten er frygtet af landmænd og hesteavlere, da alle dele af den er giftige på grund af de leverskadelige pyrrolizidinalkaloider. Alkaloiderne er stabile, så at de ikke nedbrydes ved fremstilling af hø eller ensilage, hvor husdyr ikke kan undgå at æde planten. I frisk tilstand undgår dyr normalt planten, da den smager bittert.

Foderplante 
Engbrandbæger er foderplante for ca. 200 insekter, blandt andet for Blodplet.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Gule blomster
Giftige planter
Ukrudtsplanter
United States Senate Committee on the Judiciary

United States Senate Committee on the Judiciary (uformelt Senate Judiciary Committee) er et stående udvalg i USA's Senat under USA's Kongress. Retsudvalget, som består af 18 medlemmer, er nedsat for at gennemføre høringer forud for senatets afstemninger om indsættelse af føderale dommere (herunder højesteretsdommere) udnævnt af præsidenten. I de senere år, har denne rolle gjort udvalget til et stadigt stridspunkt, med talrige partipolitiske afstemninger og modsætninger over hvilke dommere burde godkendes. Udvalget har også en bred kompetence i spørgsmål, der vedrører den føderale strafferet, såvel som menneskerettigheder, udlændingelovgivning, intellektuel ejendomsret, konkurrenceret, og privatliv på Internet. Det er Senatets procedure at alle foreslåede forfatningsændringer går igennem retsudvalget.

Retsudvalget er en af de ældste i Senatet. Det blev oprindeligt oprettet i 1816.

Eksterne henvisninger 
 United States Senate Committee on the Judiciary – officiel hjemmeside 

USA's love
Etableret i 1816
Jack O'Connell

Jack O'Connell (født 1. august 1990 i Derby, England) er en engelsk skuespiller. Han er kendt fra den engelske tv-serie Skins, men har også været med i div. film som bl.a.
This is England (2006)
 Eden Lake (2008)
 Harry Brown (2009)

Eksterne henvisninger 

 

Skuespillere fra Storbritannien
Personer fra Derby
Tonton Macoute

Tonton Macoute var præsidentens privatmilits i Haiti. Gruppen blev oprettet i 1959 af François Duvalier "Papa Doc" to år efter at han blev præsident. Navnet (bogstaveligt "Onkel stråtaske") kom fra et navn fra haitisk voodoo for manden med leen. Da sønnen Jean-Claude Duvalier "Baby Doc" overtog præsidentposten efter faderens død i 1971, fik privatmilitsen det officielle navn Milice de Volontaires de la Sécurité Nationale (MVSN).

Eksternt link 
 Tonton Macoute Militia

Haiti
Militære enheder
Sct. Jørgens Vej (Viborg)

Sct. Jørgens Vej er en lille vej i Viborg. Den er cirka 200 meter lang og går fra rundkørslen i vest ved Heibergs Allé, Toldbodgade, Dumpen og Ll. Sct. Peder Stræde, ned mod rundkørslen i øst hvor Ll. Sct. Mikkels Gade krydser og Søndersøparken kommer modsat ned mod Søndersø.

Sct. Jørgens Vej er opkaldt efter Sankt Jørgen, og gaden fik sit nuværende navn i 1951. I 1800'erne hed gaden "Lille Dump" eller "Dumpen til Søen". Viborg første banegård lå umiddelbart øst for gaden, og fra 1884 blev den navngivet "Jernbanegade". Da den nye Viborg Station i 1896 blev indviet, kom gaden igen til at hedde "Lille Dump". I 1902 kom gaden for første gang til at hedde Blichersvej og siden 1951 det nuværende.

På det meste af den sydlige side af vejen, opførte Boligselskabet Sct. Jørgen i årene 1948-51 boligbyggeriet Mikkelgården med over 100 lejemål i husnumrene 2-22. Boligblokkene ligger på arealet i mellem gaden og Regionshospitalet Viborg. Den store røde murstensbygning i nummer 28-30, på hjørnet til Ll. Sct. Mikkels Gade, fungere blandt andet som udslusningsboliger for psykisk syge, i samarbejde med psykiatrisk hospital der er beliggende lige overfor rundkørslen.

Eksterne henvisninger 

 Sct. Jørgens Vej på viborghistorie.dk

Gader i Viborg
K.D. Aubert

Karen Denise "KD" Aubert (født 6. december 1978) som normalt går under navnet KD Aubert er en amerikansk skuespillerinde og tidligere modemodel.

Biografi

Tidlige liv 
Aubert blev født i Shreveport i Louisiana i USA og er af afrikansk-amerikansk og Louisiana Creole (infødt afriskansk og fransk) afstamning, der beskriver sig selv som "Afro-amerikaner med et strejf af Creole". Hun voksede op i Californien og gik på San Diego State University, hvor hun spillede på aztekernes softballhold. Hun er medlem af Alpha Kappa Alpha Sorority.

Karriere 
Hun blev opdaget da hun arbejdede bag disken i make-up-butikken Macy's. Hun har modelleret for Victoria's Secret, Noxzema, Frederick's of Hollywood, Escada og mange flere. Hun var med-vært på MTV's Kidnapped og har medvirket i flere film og musikvideoer. I 1999 begyndte hun karrieren som skuespiller, og medvirkede i tre episoder af tv-serien Clueless. I 2002 medvirkede hun i filmen The Scorpion King, og derefter i 2003 spillede hun rollen som vampyren Nikki Wood i syvende sæson af serien Buffy - Vampyrernes Skræk. Senere medvirkede hun i andre film, herunder Hollywood Homicide og Soul Plane med Kevin Hart. I 2007 lagde hun stemme til karakteren Platinum i videospillet Def Jam: Icon.
Aubert er også et af de fire oprindelige Fantanas, en kvindelig gruppe spokesmodels, der findes i tv- reklamer for læskedrikken Fanta. Hun var Strawberry Fantaen. Hun ses med hendes kollega-Fanta'erne i Maxim magasin online girl galleri og blev placeret som nummer 91 og 97 på Maxim Hot 100 Woman fra 2003 og 2004. Hun har også været med i en reklame for Bacardi og Cola.

Filmografi 
 Formilyer (2010) – Mrs.Caren
 Still Waiting... (2009) – Trina
 Surfer, Dude (2008) – April May
 The Grand (2007)-Julie
 In the Mix (2005) – Cherise
 Frankenfish (2004) – Eliza
 Soul Plane (2004) – Giselle
 DysEnchanted (2004) – Little Red Riding Hood
 Hollywood Homicide (2003) – Shauntelle/Streetcar Blanche
 Friday After Next (2002) – Donna
 The Scorpion King (2002) – Harlot

Fjensyn 
 CSI: NY (2008) – Maude
 Bones (2005, 1 episode, The Man in the Bear) – Toni – Delivery Person
 Buffy - Vampyrernes Skræk (2003) – Nikki Wood
 Kidnapped'' (2002) – Med-vært

Musikvideoer 
 Lloyd (singer) "Lay It Down"
 Ludacris "Number One Spot"
 Fabolous featuring Tamia's "Into You (Remix)"
 Fabolous and P.Diddy's "Trade it All Part II"
 Belly f. Mario Winans: "Ridin'"
 Ne-Yo feat. Jamie Foxx Fabolous "She got her Own"
 Lloyd Banks feat. Avant "Karma"
 Nick Cannon "Your Pop's Don't Like Me"
 Da Backwudz "I Don't Like the Look of It"
 Slique "Got it For Me"

Videospil-optrædener 
 Def Jam: Icon som Platinum

Eksterne henvisninger 
 

Skuespillere fra Louisiana
Indiansk-amerikanere
Personer fra Shreveport
Fabolous

John Jackson (Født 18. november 1977 i Brooklyn, New York) er en amerikansk rapper. Han er bedre kendt under navnet Fabolous.

Diskografi

Albums 
 2001: Ghetto Fabolous
 2003: Street Dreams
 2004: Real Talk
 2007: From Nothin' to Somethin'
 2009: Loso's Way *

Mixtapes 
 2003 Street Dreams Pt. 2
 2005 My Life Is
 2006 Loso's Way - Rise to Power
 2007 Loso's Way Part II
 2007 DJ Trigga Presents: Return of the Hustler

Eksterne henvisninger 

Rappere fra USA
Afroamerikanere
Velfjorden

Velfjorden er en fjord i Brønnøy og Vevelstad kommuner i Nordland fylke i Norge. Den strækker sig 31 km mod sydøst til Taurmanbotnet i bunden af Langfjorden. 

Fjorden har en række sidefjorde, som Okfjorden, Storfjorden, Lislbørja, Storbørja, Sørfjorden, Heggfjorden og Langfjorden.

Velfjorden har indløb mellem Hornnæsset i Brønnøy i vest og Sydodden i Vevelstad i øst. Ved Hornnæsset ligger Horn og derfra  går der færge over fjorden til Anddalsvågen som en del af Rv17. Ved Oknæsset går Okfjorden mod nordøst, mens Storfjorden går nordøstover et stykke længere mod syd ved Røyrvikodden. Et stykke længere inde i fjorden deler den sig i flere grene. En halvø stak mod nord i fjorden med Sørfjorden på vestsiden og Heggfjorden på østsiden. Inderst i Heggfjorden ligger Hommelstø, mens Velfjord ligger inderst i Sørfjorden. 

Øst for halvøen ligger Børjenæsset og her går Lislbørja østover på nordsiden, mens Storbørja ligger på sydsiden. Mellem indløbet til Storbørja i øst og Heggfjorden i vest fortsætter Velfjorden sydover som Langfjorden. 

Rigsvej 76 går langs dele af vestsiden af fjorden.

Kilder og henvisninger

Brønnøy
Vevelstad
Fjorde i Norge
Nordlands geografi
Jernbanegade (Viborg)

Jernbanegade er en vej i Viborg. Den er cirka 280 meter lang og går fra Banegårdspladsen ved Banegårds Allé, Toldbodgade og Viborg Station, til krydset Sct. Mathias Gade / Vesterbrogade i nordøst.

I 1896 blev byens banegård flyttet fra den vestlige bred af Søndersø til den nuværende placering, og gaden blev navngivet "Jernbanegade". Det var før den nuværende Sct. Jørgens Vej der hed Jernbanegade.

Eksterne henvisninger 

 Jernbanegade på viborghistorie.dk

Gader i Viborg
Avaya

Avaya er en global virksomhed med speciale i virksomhedskommunikation. Dets hovedsæde ligger i Basking Ridge, NJ, USA. Avaya var leverandør af officielle data og VoIP-løsninger til Olympiske Lege i Vancouver 2010. Virksomheden er producent og leverandør af intelligente kommunikationsløsninger, herunder IP-telefoni, Unified Communications og kontaktcentre.

Eksterne henvisninger 

 Avaya Global Web Site

Markedsføringsvirksomheder fra USA
Datanet
Styles P

David Styles (født 26. november 1976) bedre kendt under sit kunstnernavn, Styles P, er en amerikansk rapper. Han er medlem af hiphop-gruppen The LOX og er også en del af hip hop-gruppen Ruff Ryders og har derudover udgivet flere mixtapes og albums som en rapper. Hans sang Good Times fra Albummet A Gangster and a Gentleman, var med i filmen Soul Plane fra 2004.

Karriere 
Styles P, er medlem af The LOX eller mere almindeligt D-Block og voksede op på gaderne i Yonkers, i New York og rapper sammen Jadakiss (Jayson Phillips) og Sheek Louch (Shawn Jacobs). I deres sene teenageår mødte trioen Mary J. Blige, der var så imponeret over deres hårde gade-eastcoast-sangtekster, at hun gav dem en stor chance ved at sætte deres demo i hænderne på Sean Combs. Diddy hyrede straks trioen til at skrive for Bad Boy Records. Med pladeselskabet, begyndte LOX hurtigt at samarbejde om hits med Diddy, Notorious B.I.G, Mary J. Blige og Mariah Carey, som gav dem øjeblikkelig berømmelse og status inden for hiphop og mainstream-hitlisterne.

Diskografi

Studioalbums 
 2002: A Gangster and a Gentleman
 2006: Time is Money
 2007: Super Gangster (Extraordinary Gentleman)
 2011: Master of Ceremonies

Samarbejdsalbums 
 2010: The Green Ghost Project (med DJ Green Lantern)

Mixtapes 
 2006: The Ghost That Sat By The Door
 2007: Independence
 2007: The Ghost Sessions
 2008: Phantom Gangster Chronicles
 2009: Phantom Empire
 2010: The Ghost Dub-Dime

Med The LOX 
 1998: Money, Power & Respect
 2000: We Are The Streets
 2011: New L.O.X. Order

Referencer

Eksterne henvisninger 
 Officielle Hjemmeside 
 Styles P Interview på Prefix
 The DJ Booth: Styles P Interview 
 Styles P Interview
 New Styles P interview med HipHopGame.com 

Rappere fra USA
Vestbadet (Viborg)

Vestbadet er et udendørs badeanlæg beliggende i bydelen Vestervang i Viborg. Der er 4 bassiner hvoraf det største er 50 meter langt. Anlægget er ejes og drives af Viborg Kommune, og har hvert år åbent fra medio maj til 1. september.

Historie 
En viborgenser prøvede igennem et indlæg i Viborg Stifts Folkeblad i 1965 at samle opbakning til et friluftbad i Viborg. Institutioner som Round Table, Sct. Georgs Gilderne og Lions Club gik sammen om et projekt, og fremlagde det for byrådet. Viborg Kommune stilte grunden på Rughavevej til rådighed, ligesom der blev ydet et kontant bidrag til etableringen. Ydermere ville kommunen overtage anlæg og ansvaret for driften, når hele byggeriet var afsluttet. Alle byens skolebørn fik i marts 1966 en brochure med hjem til forældrene, med en opfordring til at støtte indsamlingen til fordel for et nyt friluftsbad. Indsamlingen blandt Viborgs borgere gik over al´ forventning, og man påbegyndte allerede i sommeren samme år på opførslen. Den 7. maj 1967 åbnede Vestbadet dørene for gæster. Det var bestyrrerparret Hilmar og Lis Tougaard der tog imod de første gæster.

Vestbadet blev hurtigt populært blandt byens borgere, og allerede i 1969 etablerede man et ekstra bassin. I 1982 vat anlægget så nedslidt at stedet enten skulle igennem en dyr og omfattende renovation, eller lukke stedet. Efter en livlig debat i byen, blev det besluttet af bruge penge på den tiltrængte renovering af hele anlægget. I 2005 blev der opført en 25 meter lang vandrutschebane.

Vestbadet havde trods en dårlig sommer 2101 gæster på en enkelt dag i august 2012, hvilket er rekord. Stedet bliver gennemsnitligt besøgt af mellem 15-17.000 mennesker på en sæson.

Eksterne henvisninger 
 Vestbadet offentlige profil på Viborg Kommunens hjemmeside
 Viborg Vestervang sogn  på viborghistorie.dk
 Vestbadet satte rekord

Svømmebade
Etableret i 1967
Bygninger, konstruktioner og anlæg i Viborg
Sport i Viborg
Johann Gottfried Hödrich

Johann Gottfried Hödrich (døbt 6. juni 1697 i Greifendorf, Sachsen – død tidligst 8. april 1745 i Viborgsøerne, begravet 25. maj 1745 på Gråbrødre Kirkegård i Viborg) var en dansk bygmester af tysk herkomst, som især har sat sit præg på Viborg.

Han var søn af gartner Johan Georg Hederich og Regina NN og kom til Viborg 1727 som murer og bygmester efter den store brand i 1726. Han fik overladt genrejsningen af en del offentlige bygninger og kom derigennem i kontakt med byens øvrighed, biskoppen, stiftamtmanden etc. Hödrich blev gift 31. oktober 1728 i Viborg med Hylleborg Poulsdatter Møller.

Hans barokhuse fik stor betydning for købstadens bybillede og præger stadig byen. Ofte benyttede Hödrich store, opskalkede valmtage over kraftigt formede gesimser. Der findes en egenhændig skitse til en sådan gesims på en materialeberegning til Sct. Mogens Gade 1. Der findes også stadig levn af hans interiørdekoration, fx en kaminindramning i Bispegården, i hvis genrejsning han sikkert har været aktiv.

På trods af de mange opgaver, tilsmilede lykken ikke bygmesteren, som muligvis begik selvmord efter at have forladt hjemmet i Skt. Mogensgade 20 den 8. april 1745, og han blev begravet i stilhed uden jordpåkastelse.

Stort set alle hans værker er fredet.

Værker 

I Viborg:
 Borgmesterbolig, senere Latinskolen, Sct. Mogens Gade 1 (1731),
 Sct. Mogens Gade 3 (tidligt 1730'erne) Salomon Gerbers Gård
 Sct. Mogens Gade 7 (ca. 1740) Den Hauchske Gård
 Sct. Leonis Gade 12 (1739, nu Skt. Kjelds Kapel)
 Domhus nord for Viborg Domkirke (1740-41, nedrevet)
 Viborg Tugthus (proj. godkendt 1740, nedrevet)
 Nordfløj m.m. på Brænderigården, Riddergade 4 (1734)
 Store Sct. Hans Gade 10 (før 1731)
 Nytorv 4 Den lille gård på torvet
Andetsteds:
 Ombygning af hovedbygningerne på herregårdene Urup ved Horsens (1732), Tirsbæk (1732), Palsgård (1734) og ny hovedbygning på Palstrup (1740)
 Ombygning af Thorning Kirke (1743) og Karup Kirke (1744)
 Istandsættelse af flere kirker i Jylland
Tilskrivninger:
 Nytorv 4, Viborg
 Helms Apotek, Søndergade 12, Horsens (1736)

Litteratur 
 Otto Norn i: Årbøger for nordisk oldkyndighed, 1953, s. 133.
 N.J. Israelsen: J.G. Hödrich – bygmester i Viborg, Foreningen til Gamle Bygningers Bevaring 1975. 
 Hödrichs privatarkiv, Privatarkiver I 1975 (Landsarkivet for Nørrejylland)

Kilder 
 N.J. Israelsen, "Johann Gottfried Hödrich", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Danskere i 1700-tallet
Barokarkitekter
Personer fra Viborg